Noteikumi sociālajā jomā Savienība un dalībvalstis […] par saviem mērķiem izvirza […] nodarbinātības veicināšanu, dzīves un darba apstākļu uzlabošanu nolūkā tos saskaņot, turpinot ieviest uzlabojumus, kā arī pienācīgu sociālo aizsardzību, dialogu starp darba devējiem un darba ņēmējiem, cilvēkresursu attīstību, kas vērsta uz pastāvīgi augstas nodarbinātības uzturēšanu un cīņu pret sociālo atstumtību. Lai sasniegtu 151. pantā izvirzītos mērķus, Savienība atbalsta un papildina dalībvalstu darbības šādās jomās: a) uzlabojumi, jo īpaši darba vidē, lai aizsargātu darba ņēmēju veselību un drošību; b) darba apstākļi; e) darba ņēmēju informēšana un apspriešanās ar tiem; h) no darba tirgus atstumtu personu integrācija, neskarot 166. pantu; i) vīriešu un sieviešu vienlīdzība attiecībā uz iespējām darba tirgū un attieksmi darbā; j) sociālās atstumtības izskaušana; (Izraksti no LESD 151. un 153. panta.)

Mērķi Lai uzlabotu darba vidi attiecībā uz darba ņēmēju veselības un drošības aizsardzību, kā noteikts Līgumā un turpmākajos stratēģijas dokumentos un rīcības programmās, kas attiecas uz veselības aizsardzību un drošību darbvietā, Aģentūras mērķis ir nodrošināt Savienības iestādes, dalībvalstis, sociālos partnerus un šajā jomā iesaistītos ar tehnisko, zinātnisko un ekonomisko informāciju, kas izmantojama drošības un veselības aizsardzībai darbā.

Uzdevumi — Vākt, analizēt un izplatīt informāciju par valstu un Savienības prioritātēm un zinātnisko izpēti. — Veicināt sadarbību un informācijas apmaiņu, ietverot informāciju par mācību programmām. — Nodrošināt Savienības iestādes un dalībvalstis ar informāciju, kas tām vajadzīga, lai izstrādātu un ieviestu politiku, jo īpaši attiecībā uz ietekmi uz mazajiem un vidējiem uzņēmumiem. — Sniegt informāciju par profilakses pasākumiem. — Dot ieguldījumu stratēģiju un Savienības rīcības programmu attīstībā. — Izveidot tīklu, kas aptver valstu kontaktpersonas un tematiskos centrus.

1. Valde Sastāvs — viens pārstāvis no katras dalībvalsts valdības; — viens pārstāvis no katras dalībvalsts darba devēju organizācijas; — viens pārstāvis no katras dalībvalsts darba ņēmēju organizācijas; — trīs pārstāvji no Komisijas. Pirmo trīs kategoriju locekļus un to aizstājējus ieceļ no Darba drošības un veselības aizsardzības padomdevējas komitejas locekļu un to aizstājēju vidus. Uzdevums Pieņemt Aģentūras darba programmu, budžetu un gada pārskatu. 2. Birojs Sastāvs — Valdes priekšsēdētājs un trīs priekšsēdētāja vietnieki; — viens koordinators no katras no trim interešu grupām; — vēl pa vienam pārstāvim no katras grupas un Komisijas. Uzdevums Pārraudzīt Valdes lēmumu sagatavošanu un kontrolēt to īstenošanu. 3. Direktors Ieceļ Valde pēc Komisijas priekšlikuma. 4. Komitejas Obligātas konsultācijas ar Komisiju un Darba drošības un veselības aizsardzības padomdevēju komiteju par darba programmu un budžetu. 5. Ārējā revīzija Eiropas Revīzijas palāta 6. Budžeta izpildes apstiprinātājiestāde Eiropas Parlaments pēc Padomes ieteikuma

Budžets — 15,0 miljoni EUR (14,9 miljoni EUR) tostarp: — Savienības subsīdija, Nodarbinātības ĢD: 92,6 % (96,5 %) — Savienības subsīdija, Paplašināšanās ĢD: 6,5 % (2,4 %) — Cits: 0,9 % (1,1 %) Darbinieku skaits 2009. gada 31. decembrī 44 (44) amata vietas štatu sarakstā, no kurām aizņemtas: 42 (41) vakantas: 2 (3) 26 (23) citas amata vietas (līgumdarbinieki – vienu no tiem finansēja no īpaši atvēlētiem līdzekļiem, norīkotie valstu eksperti, vietējie darbinieki un stažieri). Kopējais darbinieku skaits: 68 (64) norīkoti pamatdarbībām: 50 (45) administrācijā: 9 (10) dažādiem uzdevumiem: 9 (9)